غور زنگ: پاکستان نینگ تورت جانبه کیلیشووگه بناً حرکت ایتیشی کیره ک
افغانستان ده صلح و حرب توغریسیده پاکستان نینگ اره لشگن لیگی ایتیلماقده ایکن، ملی خوفسیزلیک شوراسی نینگ سوزلاوچیسی تواب غورزنگ جنگری لرنینگ پاکستان توپراقلریده موجود ایکن لیگینی و افغانستانگه قرشی فعالیت قیلیب تورگن لیکلرینی معلوم قیلدی. پاکستان نینگ تورت تامانلمه بولگن صلح کیلیشوویگه بناً طالبان گروی گه قره ته حرکت ایتمه گن لیگی بیلن عیبلب، القاعده، طالبان گروهی، طیبه گروهی و ایریم تروریست گروهلری پاکستان توپراقلریده موجود ایکن لیگینی و بولرنینگ افغانستان خوفسیزلیگینی تهدید ایتیب تورگن لیگینی اورغوله دی.
حال شونده ی ایکن پاکستان سونگی پیتلرده افغانستان بیلن هندستان استخباراتینی پاکستان نینگ خوفسیزلیگینی برهم اورگن لیکلری بیلن عیبله ماقده دیر.
پاکستان قوراللی کوچلری قومندانی جنرال راحیل شریف امریکانینگ پاکستان – افغانستان خاص نماینده سی بیلن اوچره شوویده طالبان گروهی نینگ باشقروچیلری نینگ افغانستان توپراقلریده ایکن لیگینی ادعا ایتگن. شریف امریکانینگ پاکستان لیک طالبان گروهی نینگ تحریکلریگه قره ته اقدام قیلیشی کیره ک دیب، افغانستان و هندستان استخباراتی نینگ جنگری لرنی پاکستان توپراقلریگه قره ته سوق ایتیشیگه پاکستان اجازه بیرمه یدی دیب ایتگن.
انه شو ادعالرگه بناً تواب غورزنگ تهمت و عیبلاونینگ نتیجه بیرمس لیگینی اورغولب، پاکستان منطقه ده تینچ لیک نینگ کیلیشینی خواهله سه تورت لیک صلح کیلیشووی گه ماس طالبان گروهی گه قرشی اقدام قیلردی، دیدی.
حادثه پایتخت تاشکینت ده یوزبیرگن
